cyanic-selkie/wikianc huggingface dataset:
પેટ બ્યુકેનન
1996ની પ્રમુખપદની પ્રાથમિક ચૂંટણી
ફેબ્રુઆરીમાં, ઉદારવાદી સેન્ટર ફોર પબ્લિક ઈન્ટિગ્રિટીએ એક અહેવાલ પ્રસિદ્ધ કર્યો જેમાં બ્યુકેનનનાં પ્રમુખપદ માટેના પ્રચાર અભિયાનનાં કો-ચેરમેન લેરી પ્રેટ વ્હાઈટ સુપ્રિમાસિસ્ટ અને મિલિશિયા નેતાઓ દ્વારા આયોજિત બે બેઠકમાં દેખાયા હોવાનો દાવો કરવામાં આવ્યો હતો. પ્રેટે જાતિવાદની સાથે કોઈ પણ જોડાણને રદિયો આપ્યો હતો, અને આ અહેવાલને હેમ્પશાયરની પ્રાથમિક ચૂંટણી પૂર્વે પોતાને બદનામ કરવાનો પુર્વરચિત પ્રયાસ ગણાવ્યો હતો. બ્યુકેનને માન્ચેસ્ટર યુનિયન લીડર ને જણાવ્યું હતું કે તેમને પ્રેટમાં વિશ્વાસ છે. "આ આરોપોનો જવાબ આપવા" પ્રેટે રજા લીધી, "જેથી પ્રચાર અભિયાનમાં કોઈ વિક્ષેપ ન પડે."
બ્યુકેનને સેનેટર બોબ ડોલને આશરે 3,000 મતથી હાર આપી અને ફેબ્રુઆરી ન્યુ હેમ્પશાયર પ્રાથમિક ચૂંટણી જીત્યાં અને જુસ્સાસભર પ્રારંભથી શરૂ થયેલું પોતાનું પ્રચાર અભિયાન પૂરું કર્યું. તેઓ વધુ ત્રણ બેઠકો (અલાસ્કા, મિસોરી અને લ્યુઈસિયાના) જીત્યાં, અને આયોવા કૌકસમાં તેમની સફર ડોલથી સ્હેજ પાછળ જ પૂરી થઇ. તેમના બંડભર્યાં અભિયાને બ્યુકેનની વિરુદ્ધમાં પાયાના સ્થાને રહેલી જમણેરી વિચારધારાને એકત્ર કરી, જેને તેઓ વૉશિંગ્ટનની સરકારની ખુશામત (જેનું મૂર્તિમંત સ્વરૂપ ડોલ હતા) તરીકે જોતા. બ્યુકેનન એવું માનતા કે વોશિંગ્ટન સરકારે વર્ષો સુધી પક્ષ પર નિયંત્રણ રાખ્યું હતું. બાદમાં નોશુઆમાં યોજાયેલી એક રેલીમાં, તેમણે જણાવ્યું હતું કેઃ We shocked them in Alaska. Stunned them in Louisiana. Stunned them in Iowa. They are in a terminal panic. They hear the shouts of the peasants from over the hill. All the knights and barons will be riding into the castle pulling up the drawbridge in a minute. All the peasants are coming with pitchforks. We're going to take this over the top. પ્રચાર કરતી વખતે બ્યુકેનને પોતાના ટેકેદારો સાથે એક સૂત્રનો ઉપયોગ કર્યો હતો, "ખેડૂતો ખંપાળી સાથે આવ્યા હતા", પ્રાસંગિકપણે તેઓ પણ એક પ્રતીકાત્મક ખંપાળી સાથે જ ઉપસ્થિત થયા હતા.
સુપર ટ્યુઝડે પ્રાથમિક ચૂંટણીમાં, જો કે, ડોલે ભારે બહુમતીથી બ્યુકેનનને હાર આપી હતી. રિપબ્લિકન પ્રાથમિક ચૂંટણીમાં, કુલ વોટનાં માત્ર 21 ટકા મત જ એકત્ર થતાં, બ્યુકેનને માર્ચમાં પોતાનું અભિયાન સ્થગિત કર્યું. તેમણે જો કે એવી જાહેરાત કરી હતી કે જો ડોલને પ્રો-ચોઈસ રનીંગ મેટ તરીકે પસંદ કરવામાં આવે તો, તેઓ યુ.એસ. ટેક્સપેયર્સ પાર્ટી (હવે કોન્સ્ટીટ્યુશન પાર્ટી)ના ઉમેદવાર તરીકે આવશે. જો કે, ડોલે જેક કેમ્પની પસંદગી કરી અને તેમને બ્યુકેનને સ્વીકૃતિ આપી. 1996ના પ્રચાર અભિયાન બાદ, બ્યુકેનન પોતાની કોલમ અને ક્રોસફાયર માં પરત ફર્યાં. તેમણે 1998ની ધ ગ્રેટ બિટ્રાયલ સાથે પુસ્તકોની શ્રેણી પણ શરૂ કરી.
2000ની પ્રમુખપદની ચૂંટણીનું અભિયાન
ઓક્ટોબર 1999માં બ્યુકેનને રિપબ્લિકન પાર્ટીમાંથી પોતાની વિદાયની જાહેરાત કરી, અને તેમની (ડેમોક્રેટ્સ સહિત) "બેલ્ટવે પાર્ટી" તરીકે ઝાટકણી કાઢી. તેમણે રિફોર્મ પાર્ટીની ઉમેદવારીની માગણી કરી. ઘણા સુધારાવાદીઓએ આયોવાના ભૌતિક વિજ્ઞાની જ્હોન હેગેલિનનું સમર્થન કર્યું હતું, જેમનું પ્લેટફોર્મ ચિંતામાંથી મુક્ત કરનારા ધ્યાન પર આધારિત હતી. પક્ષના સ્થાપક રોસ પેરોટે કોઈ ઉમેદવારને સ્વીકૃતિ આપી નહોતી, પરંતુ તેના ભૂતપૂર્વ રનીંગ-મેટ પેટ ચોએટે બ્યુકેનનું સમર્થન કર્યું હતું.
પક્ષની ઓપન પ્રાયમરીના પરિણામો, કે જેમાં બ્યુકેનને વ્યાપક બહુમતી સાથે સમર્થન મળ્યું હતું, તે "ભ્રષ્ટ" હોવાનો આરોપ હેગેલિનનાં સમર્થકોએ મૂક્યો હતો. રિફોર્મ પાર્ટીમાં પડેલા ભાગલાઓને કારણે લોન્ગ બીચ કન્વેન્શન સેન્ટર સંકુલની અલગ અલગ જગ્યાએ એક સાથે બે સંમેલન આયોજિત થયા. બન્ને સંમેલનનાં પ્રતિનિધિઓએ પ્રાયમરી મતપત્રકોની અવગણના કરી અને ડેમોક્રેટિક તથા રિપબ્લિકન સંમેલનોની જેમ ફ્લૉર પરથી જ તેમના પ્રમુખપદ માટેના ઉમેદવારોને નોમિનેટ કરવા માટે મત આપ્યાં. એક સંમેલને બ્યુકેનનને નોમિનેટ કર્યાં જ્યારે બીજામાં હેગેલિનનું સમર્થન કરવામાં આવ્યું, પ્રત્યેક કેમ્પ પોતે કાયદેસર રિફોર્મ પાર્ટી હોવાનો જ દાવો કરતું હતું.
આખરે, ફેડરલ ઈલેક્શન્સ કમિશને એવો નિર્ણય આપ્યો કે રિફોર્મ પાર્ટીના ઉમેદવાર તરીકે બ્યુકેનને બેલોટ સ્ટેટસ તેમજ 1996ની ચૂંટણીમાં પેરોટને મળેલા ફેડરલ કેમ્પેન ફંડ્સના આશરે 12.6 મિલિયન ડોલર બ્યુકેનનને મળવાના હતા, ત્યારે બ્યુકેનન નોમિનેશન જીત્યાં. પોતાના આભાર પ્રવચનમાં, બ્યુકેનને યુનાઈટેડ નેશન્સમાંથી અમેરિકા પરત ખેંચી લેવાનો, ન્યૂ યોર્કમાંથી યુ.એન.ને બહાર કાઢી મૂકવાનો તેમજ ઇન્ટરનલ રેવેન્યૂ સર્વિસ, શિક્ષણ વિભાગ, ઉર્જા વિભાગ, હાઉસીંગ અને શહેરી વિકાસ વિભાગ, વારસા તથા કેપિટલ ગેઇન્સ પર લાગતો વેરો અને એફર્મેટિવ એક્શન પ્રોગ્રામને નાબૂદ કરવાનો પ્રસ્તાવ મૂક્યો હતો.
પોતાના પ્રતિસ્પર્ધીની જેમ, બ્યુકેનને આફ્રિકન-અમેરિકન કાર્યકર અને લોસ એન્જલસના નિવૃત્ત શિક્ષક એઝોલા બી. ફોસ્ટરની પસંદગી કરી. આ ચૂંટણીમાં સોશ્યાલિસ્ટ પાર્ટી યુએસએનાં પ્રમુખપદ માટેના ભાવિ ઉમેદવાર બ્રાયન મૂરે બ્યુકેનનને ટેકો આપ્યો, જેમણે 2008માં જણાવ્યું હતું કે તેમણે 2000માં બ્યુકેનને એટલા માટે ટેકો આપ્યો હતો કેમ કે "તેઓ મુક્ત વેપારમાં વાજબી વેપારની તરફેણમાં હતા. તેઓ કેટલાક પ્રગતિશીલ વિચારો ધરાવતા હતા જે મારા માનવા પ્રમાણે સામાન્ય માણસને મદદરૂપ થશે.  19 ઓગસ્ટના રોજ, ન્યૂ યોર્ક રાઈટ ટુ લાઈફ પાર્ટીએ એક સંમેલનમાં બ્યુકેનનને પોતાના ઉમેદવાર તરીકે પસંદ કર્યાં, બ્યુકેનનને ડિસ્ટ્રીક્ટના 90 ટકા મત મળ્યાં હતા.
2000ની પ્રમુખપદ માટેની ચૂંટણીમાં, બ્યુકેનને 449,895 મત સાથે ચોથો તબક્કો પૂરો કર્યો, જે કુલ મતનો 0.4 ટકા હિસ્સો હતો. (નેચરલ લો ઉમેદવાર તરીકે હેગેલિનને 0.1 ટકા મત મળ્યાં.) પામ બીચ કાઉન્ટી, ફ્લોરિડામાં બ્યુકેનનને 3,407 મત મળ્યાં, જે કેટલાક લોકોને પામ બીચ કાઉન્ટીના ઉદારવાદી વલણ, તેની યહુદીઓની વિશાળ વસતી અને બાકીના રાજ્યમાં બ્યુકેનનનાં દેખાવ સાથે થોડાં અસંગત જણાયા હતા.— પામ બીચ કાઉન્ટીના હવે કુખ્યાત બનેલા "બટરફ્લાય બેલોટ"ના પરિણામ સ્વરૂપે, બ્યુકેનનને સેંકડો મતો શરતચૂકથી મળ્યાં હોવાની શંકા સેવવામાં આવી. બુશના પ્રવક્તા એરી ફ્લેઇશ્ચરે જણાવ્યું હતું કે, "પામ બીચ કાઉન્ટી એ પેટ બ્યુકેનનો ગઢ છે અને તેથી જ તેમને ત્યાં 3,407 મત મળ્યાં છે." જો કે, રિફોર્મ પાર્ટીના પદાધિકારીઓ આ વાત સાથે તદ્દન અસંમત હતા, અને આ કાઉન્ટીમાં ટેકેદારોની સંખ્યા 400 અને 500ની વચ્ચેની હોવાનો અંદાજ વ્યક્ત કર્યો હતો. ધ ટુડે શૉ પર ઉપસ્થિત થયેલા, બ્યુકેનને જણાવ્યું હતું કેઃWhen I took one look at that ballot on Election Night. . . it's very easy for me to see how someone could have voted for me in the belief they voted for Al Gore.
કેટલાક નિરીક્ષકોએ એવું કહ્યું કે તેમનું પ્રચાર અભિયાનનું લક્ષ્ય ગોરા સમુદાયના લોકો સિવાયના લોકોમાં તેમનો સંદેશ પહોંચાડવાનું હતું, બ્યુકેનનાં વિચારો બદલાયા નહોતા.
2000ની ચૂંટણીઓ બાદ, રિફોર્મર્સે બ્યુકેનનને પક્ષમાં સક્રિય ભૂમિકા ભજવવા વિનંતી કરી. બ્યુકેનને તેનો ઈનકાર કર્યો, અલબત્ત પક્ષના 2001ના સંમેલનમાં તેઓ ઉપસ્થિત રહ્યાં. પછીનાં થોડાં વર્ષો દરમિયાન, તેઓ પોતાને સ્વતંત્ર રાજકારણી તરીકે ઓળખાવી, પોતાને સામાન્ય રીતે જે સ્વરૂપમાં જોવામાં આવતા હતા તે નવ-રૂઢિચુસ્ત રિપબ્લિકન પાર્ટીના નેતા તરીકેની છબિથી અળગા રહેવાનું પસંદ કરવા લાગ્યા. 2004ની ચૂંટણી પૂર્વે, બ્યુકેનને જાહેરાત કરી કે તેઓ ફરી એકવાર પોતાને રિપબ્લિકન તરીકે ઓળખાવે છે. તેમણે ઘોષણા કરી કે તેમને ફરી ક્યારેય પ્રમુખપદની ચૂંટણી લડવામાં કોઇ રસ નથી, અને બુશની 2004ની પુનઃ ચૂંટણી માટે અનિચ્છાએ સ્વીકૃતિ આપી.Bush is right on taxes, judges, sovereignty, and values. Kerry is right on nothing.
એમએસએનબીસી (MSNBC) વિવેચક
thumb|2008માં બ્યુકેનનની મુલાકાત કરવામાં આવી સીએનએનએ બ્યુકેનનને પાછાં નહીં લેવાનો નિર્ણય કર્યો હતો, તેમ છતાં બ્યુકેનનની કોલમ પુનઃ શરૂ થઈ. 15 જુલાઈ, 2002ના રોજ એમએસએનબીસી દ્વારા બ્યુકેનન એન્ડ પ્રેસ એવા લાંબા નામ હેઠળ ક્રૉસફાયર નાં વર્ગનો લાંબુ નામ ધરાવતો શૉ પ્રસારિત કરવામાં આવ્યો, જેમાં બ્યુકેનન અને પ્રેસને ફરી ભેગા કરવામાં આવ્યા. “ટેલિવિઝન પરનાં સૌથી બુદ્ધિમાન કલાક”નું બિરૂદ પામેલાં બ્યુકેનન એન્ડ પ્રેસ માં આ બન્નેની મહેમાનો સાથેની મુલાકાત દર્શાવાતી અને તેઓ ટોચનાં સમાચારો વિશે દલીલો કરતા. ઈરાક યુદ્ધનાં ભણકારા વાગવા લાગતાં, બ્યુકેનન અને પ્રેસે તેમની પ્રતિસ્પર્ધાનો સૂર શાંત કરી દીધો, કેમ કે તેઓ બન્ને આ આક્રમણના વિરોધમાં હતા. પ્રેસે એવો દાવો કર્યો કે આ આયોજિત આક્રમણ અંગે ચર્ચા કરનાર તેઓ સૌપ્રથમ કેબલ સંચાલકો છે. એમએસએનબીસીના એડિટર-ઈન-ચીફ જેરી નેકમેને એકવાર આ અસામાન્ય પરિસ્થિતિનું મજાકમાં દુઃખ વ્યક્ત કરતાં કહ્યું હતું કેઃSo the point is why does only Fox [News Channel] get this? At least, we work at the perfect place, the place that's fiercely independent. We try to have balance by putting you two guys together and then this Stockholm syndrome love fest set in between the two of you, and we no longer even have robust debate.
તેમના ટોક શૉનો પ્રારંભ થયો તેના થોડા કલાકો બાદ, બ્યુકેનન એમએસએનબીસીનાં ડોનાહ્યુ કાર્યક્રમનાં પ્રીમિયરમાં મહેમાન તરીકે હતા. સંચાલક ફિલ ડોનાહ્યુ અને બ્યુકેનને ચર્ચ તથા રાજ્યના અલગ હોવા અંગે ચર્ચા કરી હતી. બ્યુકેનને ડોનાહ્યુને “તુંડમિજાજી” ગણાવ્યો તો અને તેને પોતાના હકારાત્મક રવૈયા દ્વારા નોકરી મળી હોવાનું કહીને તેની પજવણી કરી હતી.
એમએસએનબીસીના પ્રમુખ એરિક સોરેન્સને 26મી નવેમ્બર, 2003ના રોજ બ્યુકેનન અને પ્રેસ શૉ રદ કર્યા બાદ, બ્યુકેનન એમએસએનબીસી સાથે રાજકીય વિશ્લેષક તરીકે જોડાયેલા રહ્યાં હતા. તેઓ આ નેટવર્કના ટૉક શૉ ઉપર નિયમિતપણે જોવા મળતા. એમએસએનબીસીમાં તેમની કારકિર્દી દરમિયાન કોઈ વખત તેઓ રાત્રિના શૉ સ્કેરબોર્ફ કન્ટ્રી ઉપર પણ જોવા મળતા. હવે બ્યુકેનન મોર્નિંગ જૉ તેમજ હાર્ડબોલ, 1600 પેન્સિલવેનિયા એવેન્યુ  અને ધ રશેલ મેડૉ શૉ માં અવારનવાર મહેમાન અને સહ-સંચાલક તરીકે જોવા મળે છે.
સપ્ટેમ્બર 2009માં, યહુદી સંગઠનો તરફથી ફરિયાદો મળ્યાં બાદ, એમએસએનબીસીએ પોતાની વેબસાઈટ પરથી બ્યુકેનનો અભિપ્રાય લેખ હટાવી લીધો. પોલેન્ડ ઉપર જર્મનીના આક્રમણની 70મી વર્ષગાંઠનાં પ્રસંગે બ્યુકેનને એવી દલીલ કરી હતી કે બ્રિટને જર્મની સામે યુદ્ધ જાહેર કરવું જોઈતું નહોતું.
ધ અમેરિકન કન્ઝર્વેટિવ નિયતકાલિક
અર્થતંત્ર, પરદેશથી વસવાટ માટે આવતા લોકો તથા વિદેશ નીતિ અંગેના રૂઢિચુસ્ત દ્વષ્ટિકોણને રજૂ કરતું એક નવી નિયતકાલિક શરૂ કરવા માટે, 2002માં બ્યુકેનને ન્યૂ યોર્ક પોસ્ટ નાં ભૂતપૂર્વ એડિટોરિયલ પેજ એડિટર સ્કોટ મેકકોનેલ અને નાણાં ધિરનાર ટેકી થિયોડોરેકોપ્યુલસ સાથે હાથ મિલાવ્યા. ધ અમેરિકન કન્ઝર્વેટિવનો સૌપ્રથમ અંક 7 ઓક્ટોબર, 2002ના રોજ બહાર આવ્યો.  'આ નિયતકાલિક સાથેના બ્યુકેનનના જોડાણનો 2007માં અંત આવ્યો. '
સર્વોચ્ચ અદાલત વિશે
વર્ષ 2010માં એક કોલમમાં, બ્યુકેનને યુનાઈટેડ સ્ટેટ્સ સુપ્રિમ કોર્ટમાં બરાક ઓબામા દ્વારા એક યહુદી એલેના કેગનનાં નોમિનેશન કરવા અંગે અસંમતિ વ્યક્ત કરી હતી. બ્યુકેનને લખ્યું હતું કેઃ “જો કેગનને પાકા કરવામાં આવશે, તો અમેરિકાની વસતીના 2 ટકા કરતા પણ ઓછાં હિસ્સાનું પ્રતિનિધિત્વ કરતા યહુદીઓને સુપ્રિમ કોર્ટની બેઠકોનો 33 ટકા ભાગ મળે છે. શું આ જ ડેમોક્રેટ્સનો વિવિધતાનો ખ્યાલ છે?” બ્યુકેનને એવું પણ સૂચન કર્યું હતું કે ઉદારવાદીઓ “ડબલ્યુએએસપી-વિરોધી” બની શકે છે.
સંબંધિત લેખો
ધ અમેરિકન કોઝ આર્કાઇવ્ઝ સેવેરલ યર્સ ઓફ બ્યુકેનન'સ ન્યૂઝપેપર કોલમ્સ. વીડીએઆરઈ માં બ્યુકેનન દ્વારા લખાયેલા ઘણાં લેખો સંગ્રહાયેલા છે.
પરચૂરણ
શ્રેણી:જીવિત લોકો શ્રેણી:અમેરિકન વ્યક્તિત્વ શ્રેણી:૧૯૩૮માં જન્મ
પીપીલયા ધાંધલીયા (તા. કાલાવડ)
શ્રેણી:કાલાવડ તાલુકો શ્રેણી:સૌરાષ્ટ્ર
રામ સ્વરૂપ
બાહ્ય કડીઓ
શ્રેણી:વ્યક્તિત્વ
તેલંગાણા દિવસ
તેલંગાણા દિવસ, જે સામાન્ય રીતે તેલંગાણા સ્થાપના દિવસ તરીકે ઓળખાય છે, તે ભારતના તેલંગાણા રાજ્યમાં રાજ્યની જાહેર રજા છે, જે તેલંગાણા રાજ્યની રચનાની યાદગીરી રૂપે ઉજવવામાં આવે છે. તે ૨૦૧૪ થી દર વર્ષે ૨ જૂને મનાવવામાં આવે છે. તેલંગાણા દિવસ સામાન્ય રીતે પરેડ અને રાજકીય ભાષણો અને સમારંભો સાથે સંકળાયેલો છે, આ ઉપરાંત તેલંગાણાના ઇતિહાસ અને પરંપરાઓની ઉજવણી કરતા અન્ય વિવિધ જાહેર અને ખાનગી કાર્યક્રમો પણ સામેલ છે. રાજ્ય સમગ્ર જિલ્લાઓમાં ઔપચારિક કાર્યક્રમો સાથે આ પ્રસંગની ઉજવણી કરે છે. તેલંગણાના મુખ્યમંત્રી દ્વારા રાષ્ટ્રધ્વજ ફરકાવાનો ઔપચારિક કાર્યક્રમ અને સામૂહિક કવાયત પરેડ મેદાનમાં યોજાય છે. રાજ્યના તમામ ૩૩ જિલ્લાઓમાં આ ઉજવણી કરવામાં આવે છે.
ઇતિહાસ
તેલંગાણા રાજ્યની સત્તાવાર રચના ૨ જૂન ૨૦૧૪ ના રોજ કરવામાં આવી હતી. કલવાકુંટલા ચંદ્રશેકર રાવ તેલંગાણાના પ્રથમ મુખ્ય પ્રધાન તરીકે ચૂંટાયા હતા, જેમાં તેલંગાણા રાષ્ટ્ર સમિતિ પાર્ટીએ બહુમતી મેળવી હતી.
૧ જુલાઈ, ૨૦૧૩ના રોજ, કોંગ્રેસ કાર્યકારી સમિતિએ સર્વાનુમતે અલગ તેલંગાણા રાજ્યની રચનાની ભલામણ કરવાનો ઠરાવ પસાર કર્યો. વિવિધ તબક્કાઓ પછી ફેબ્રુઆરી ૨૦૧૪ માં આ ખરડો ભારતની સંસદમાં મૂકવામાં આવ્યો હતો. ફેબ્રુઆરી ૨૦૧૪માં, ઉત્તર-પશ્ચિમ આંધ્રપ્રદેશના દસ જિલ્લાઓનો સમાવેશ કરતા તેલંગાણા રાજ્યની રચના માટે ભારતની સંસદ દ્વારા આંધ્રપ્રદેશ પુનર્ગઠન અધિનિયમ, ૨૦૧૪ ખરડો પસાર કરવામાં આવ્યો હતો. આ ખરડાને રાષ્ટ્રપતિની મંજૂરી મળી હતી અને ૧ માર્ચ ૨૦૧૪ના રોજ ગેઝેટમાં પ્રકાશિત થયો હતો.
મહત્વ
વર્ષોથી ચાલી રહેલી તેલંગાણા ચળવળ માટે રાજ્યના ઇતિહાસમાં આ દિવસનું મહત્વ છે.
સાંસ્કૃતિક કાર્યક્રમો
રાજ્ય ચાર દિવસ સુધી ચાલનારા કાર્યક્રમો અને ઉજવણીને પ્રાયોજિત કરે છે. વિવિધ ક્ષેત્રોમાં અનુકરણીય યોગદાન માટે તેલંગાણા રાજ્ય પુરસ્કારો વિવિધ કાર્યક્રમોમાં એનાયત કરવામાં આવે છે. રવિન્દ્ર ભારતી ઓડિટોરિયમમાં સાંસ્કૃતિક કાર્યક્રમો તથા હોટલોમાં તેલંગાણા ફૂડ ફેસ્ટિવલ યોજાય છે.
સંદર્ભ
શ્રેણી:મહત્વના દિવસો
રંગાઇપુરા
રંગાઇપુરા ભારત દેશના પશ્ચિમ ભાગમાં આવેલા ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા  પેટલાદ તાલુકામાં આવેલું એક  ગામ છે. રંગાઇપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
થાપલા
થાપલા, ભારત દેશ ના પશ્ચિમ માં આવેલ ગુજરાત રાજ્ય ના સૌરાષ્ટ્ર માં આવેલ મહત્વ ના જુનાગઢ જિલ્લાના માણાવદર તાલુકાનું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, મગફળી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:માણાવદર તાલુકો
જય હિન્દ
જય હિન્દ ગુજરાતી ભાષાનું એક રોજીંદુ સમાચારપત્ર છે.
બાહ્ય કડીઓ
શ્રેણી:ગુજરાતી સમાચારપત્ર
અનાવલ
અનાવલ ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના મહુવા તાલુકાનું ગામ છે. આ ગામ જિલ્લા તેમ જ તાલુકાનું છેવાડાનું ગામ છે.
અનાવલ રાજ્ય ધોરીમાર્ગ દ્વારા વાંસદા, ચિખલી, બારડોલી તેમ જ નવસારી સાથે જોડાયેલું હોવાથી વાહનવ્યવહારની સગવડ સારી છે. આસપાસનાં વિસ્તારમાં આવેલાં ગામો સાથે પણ આ ગામ પાકા સડક માર્ગ દ્વારા જોડાયેલું છે. આસપાસનાં ગામોનું કેન્દ્ર હોવાને કારણે અહીં નાના પાયે બજારનો વિકાસ થયેલો જોવા મળે છે. આ ઉપરાંત અનાવલ ગામ વઘઇથી બીલીમોરા જતી સરા લાઇન તરીકે ઓળખાતી નેરોગેજ રેલ્વેનું સ્ટેશન છે. અનાવલ ગામ મહુવા તાલુકાનું એકમાત્ર રેલ્વે મથક છે.
અનાવલ ગામમાં શુકલેશ્વર મહાદેવનું મંદિર, મોક્ષમાર્ગી સંપ્રદાયનું મંદિર વલ્લભાશ્રમ તેમજ કાવેરી સંગમ, જલારામ મંદિર, તળાવ તથા મસ્જિદ વગેરે જોવાલાયક સ્થળો છે. આ ઉપરાંત અહીં પેટ્રોલ પંપ, પ્રાથમિક શાળા, માધ્યમિક શાળા, પ્રાથમિક આરોગ્ય કેન્દ્ર, પંચાયતઘર, દુધની ડેરી, ખેતી ઉત્પાદકોની સહકારી મંડળી વગેરે આવેલાં છે.
શ્રેણી:મહુવા તાલુકો(જિ.સુરત)
સૈતાન સિંઘ
મેજર સૈતાન સિંઘ ભાટી ભારતીય ભૂમિસેનામાં અફસર હતા અને તેમને ૧૯૬૨ના ભારત ચીન યુદ્ધ દરમિયાન બહાદુરી અને નેતૃત્વનું પ્રદર્શન કરવા માટે ભારતનો યુદ્ધકાળનો સર્વોચ્ચ બહાદુરી પુરસ્કાર પરમવીર ચક્ર મરણોપરાંત એનાયત કરાયો હતો.
શરૂઆતનું જીવન
તેમનો જન્મ ડિસેમ્બર ૧, ૧૯૨૪ના રોજ રાજસ્થાનના જોધપુર ખાતે એક રજપૂત પરિવારમાં થયો હતો. તેમના પિતા લેફ્ટનન્ટ કર્નલ હેમ સિંઘ ભાટી હતા.
યુદ્ધ
thumb|જોધપુર, રાજસ્થાન ખાતે મુખ્ય ચોકમાં સૈતાન સિંઘની મૂર્તિ ૧૯૬૨ના ભારત ચીન યુદ્ધમાં તેઓ ૧૩મી બટાલિઅન, કુમાઉં રેજિમેન્ટમાં 'સી' કંપનીનું નેતૃત્વ કરી રહ્યા હતા. તેમની ટુકડીમાં મોટાભાગના સૈનિકો રેવારી જિલ્લો, હરિયાણાના યાદવો હતા. તેઓ જમ્મુ અને કાશ્મીરના લડાખના દક્ષિણ પૂર્વમાં ચુસુલ ખીણ પાસે રેઝાંગ લાના ઘાટ પર વ્યૂહાત્મક જગ્યાનું રક્ષણ કરી રહ્યા હતા. તેમની ચોકી ૫,૦૦૦ મિટરની ઉંચાઈ પર હતી. તેમની કંપનીનો વિસ્તાર ત્રણ પ્લાટુન સંભાળી રહી હતી અને આજુબાજુનો વિસ્તાર અને ભુપૃષ્ઠ તેમને મુખ્ય બટાલિઅનથી અલગ પાડતું હતું. રેઝાંગ લા પરનો અપેક્ષિત ચીની હુમલો ૧૮ નવેમ્બરની સવારમાં આવ્યો. તે સમયે ખૂબ જ ઠંડી હતી અને હિમવર્ષા થઈ રહી હતી. ઘાટમાંથી ફૂંકાઈ રહેલી હવા બર્ફીલી તેમ જ અતિ ઠંડી હતી. રેઝાંગ લા પર કુદરતી કારણોને અવગણતાં સૌથી મોટી નબળાઈ એ હતી કે અડચણરૂપ પહાડને કારણે ભારતીય તોપખાનાના કાર્યક્ષેત્રની બહાર તે રહેતી હતી. તેને કારણે તેઓએ મોટી તોપોની મદદ વગર જગ્યાનું રક્ષણ કરવાનું હતું. સવારે મોસુઝણા વખતે ચીની સૈનિકો પ્લાટુન ૭ અને ૮ પર હુમલો કરવા માટે આગળ વધતા દેખાયા.
ભારતીય સૈનિકોએ ચીની હુમલા સામે રક્ષણ માટે તૈયાર કરેલી જગ્યાઓ સંભાળી લીધી. સવારે ૫ વાગ્યે થોડો ઉજાસ થતાં બંને પ્લાટુને ચીની સૈનિકો પર રાઈફલ, હળવી મશીનગન, હાથગોળા અને મોર્ટાર વડે ગોળીબાર શરૂ કર્યો. જો કે ભારત તરફથી ભારે તોપોનો ઉપયોગ ન કરી શકાયો. પ્લાટુન આગળનું નાળું મૃત શરીરોથી ભરાઈ ગયું અને બચી ગયેલા સૈનિકોએ ખડકો પાછળ આડ લીધી. ચીની સૈનિકોનો પ્રથમ સીધો હુમલો નિષ્ફળ જવા છતાં તેઓ નિરાશ ન થયા. આશરે ૫.૪૦એ તેમણે ભારતીય ચોકીઓ પર ભારે તોપો અને મોર્ટાર વડે હુમલો કર્યો. ત્યારબાદ તુરંત જ આશરે ૩૫૦ ચીની સૈનિકોએ નાલા વાટે આગળ વધવાનું શરૂ કર્યું. આ વખતે ૯ નંબર પ્લાટુને જેવા ચીની સૈનિકો ૯૦ મિટર દૂર રહ્યા ત્યારે હતા એટલા હથિયારો વડે હુમલો કર્યો અને ફરીથી નાલામાં મૃતદેહોનો ઢગલો થઈ ગયો જે મુખ્યત્વે ચીની સૈનિકોના હતા.
સીધા હુમલામાં નિષ્ફળ જતાં આશરે ૪૦૦ દુશ્મન સૈનિકોએ કંપની પર પાછળથી હુમલો કર્યો અને તે જ સમયે મધ્યમ મશીનગનથી ૮ નંબર પ્લાટુન પર હુમલો કર્યો. આ હુમલામાં સૈનિકો કાંટાળી વાડ સુધી આવી ગયા પણ આગળ ન વધી શક્યા. ચીની સૈનિકોએ ભારે તોપ અને મોર્ટાર વડે હુમલો ચાલુ રાખ્યો. ૧૨૦ ચીની સૈનિકો નંબર ૭ પ્લાટુન તરફ ધસી ગયા. જો કે ભારતીય સેનાની ૩ ઇંચ મોર્ટારે તેમાંથી ઘણાખરાને મારી નાખ્યા. જ્યારે ૨૦ બચેલા સૈનિકોએ હુમલો કર્યો ત્યારે લગભગ ડઝન કુમાઉં સૈનિકો છાવણીમાંથી બહાર ધસી ગયા અને હાથોહાથની લડાઈ શરૂ થઈ ગઈ. ૭ નંબર પ્લાટુન સંપૂર્ણ રીતે ઘેરાઈ ગઈ જોકે તેઓ છેલ્લા સૈનિક સુધી બહાદુરીથી લડ્યા અને તમામ શહીદ થયા. નંબર ૮ પ્લાટુન પણ છેલ્લી ગોળી સુધી બહાદુરી પૂર્વક લડી.
ચીનીઓએ નવેમ્બર ૨૧, ૧૯૬૨ના રોજ એકપક્ષીય યુદ્ધવિરામની જાહેરાત કરી.
આ લડાઈમાં કુલ ૧૨૩ કુમાઉં સૈનિકોમાંથી ૧૦૯ શહીદ થયા. જીવિત બચેલા ૧૪માંથી ૯ ગંભીર રીતે ઘાયલ હતા. ૧,૦૦૦ ચીની સૈનિકો મૃત્યુ પામ્યા અથવા ઘાયલ થયા. યુદ્ધ બાદમાં સિંઘનું મૃત શરીર તે જ જગ્યાએથી મળી આવ્યું અને તેમનુ મૃત્યુ ગોળી વાગવાથી અને અતિશય ઠંડીને કારણે થયું હોવાનું સાબિત થયું. તેને જોધપુર લઈ જવાયા અને સંપૂર્ણ લશ્કરી સન્માન સાથે અગ્નિસંસ્કાર અપાયા. સિંઘને ફરજ પ્રત્યે નિષ્ઠા અને બહાદુરી માટે પરમવીર ચક્રથી સન્માનિત કરવામાં આવ્યા.
બાહ્ય કડીઓ
શ્રેણી:પરમવીર ચક્ર વિજેતા શ્રેણી:વ્યક્તિત્વ શ્રેણી:૧૯૨૪માં જન્મ
અંજા જિલ્લો
અંજા જિલ્લો ભારત દેશના ઉત્તર - પૂર્વ ભાગમાં આવેલા અરુણાચલ પ્રદેશ રાજ્યના ૧૬ જિલ્લાઓ પૈકીનો એક જિલ્લો છે. અંજા જિલ્લાનું મુખ્ય મથક હવાઇ ખાતે આવેલું છે.
પેરિન કેપ્ટન
પેરીન બેન કેપ્ટન (૧૮૮૮-૧૯૫૮) ભારતીય સ્વતંત્રતા સેનાની, સામાજિક કાર્યકર અને પ્રખ્યાત ભારતીય બૌદ્ધિક અને નેતા, દાદાભાઈ નવરોજીના પૌત્રી હતા. ભારત સરકારે તેમને ૧૯૫૪માં ચોથા સર્વોચ્ચ ભારતીય નાગરિક પુરસ્કાર પદ્મશ્રી વડે સન્માનિત કર્યા હતા.
જીવન
પેરિન બેનનો જન્મ ૧૨ ઓક્ટોબર ૧૮૮૮ના રોજ એક પારસી કુટુંબમાં ભારતના ગુજરાત રાજ્યના કચ્છ જિલ્લામાં આવેલા માંડવીમાં થયો હતો. તેના પિતા અરદેશર તબીબ હતા અને દાદાભાઈ નવરોજીના સૌથી મોટા પુત્ર હતા અને તેમની માતા વીરબાઈ દાદીના ગૃહિણી હતા. આઠ બાળકોમાં તેઓ સૌથી મોટા હતા અને ૧૮૯૩માં જ્યારે તેમના પિતાનું અવસાન થયું ત્યારે તેઓ માત્ર ૫ વર્ષના હતા. તેમણે પ્રારંભિક શિક્ષણ મુંબઈમાં લીધું અને પછીથી યુનિવર્સિટી ઓફ પેરિસ III: સોર્બોન નુવેલેમાંથી ફ્રેંચમાં સ્નાતકની પદવી મેળવી. પેરિસમાં તેઓ મેડમ કામાના સંપર્કમાં આવ્યા અને તેમની પ્રવૃત્તિઓમાં ભાગ લેવાનું શરૂ કર્યું. અહેવાલો મુજબ વિનાયક દામોદર સાવરકરની લંડનમાં ધરપકડ થયા પછી તેમને મુક્ત કરવાની યોજનામાં તેઓ સામેલ હતા. આ સમય દરમિયાન, તેમણે સાવરકર અને ભીખાજી કામા સાથે ૧૯૧૦ની બ્રસેલ્સ ખાતેની ઇજિપ્તની રાષ્ટ્રીય કોંગ્રેસમાં હાજરી આપી હતી. તેઓ પેરિસ સ્થિત પોલિશ શરણાર્થી સંસ્થાઓ સાથે પણ સંકળાયેલા હતી, જેઓ રશિયામાં ઝાર શાસન વિરુદ્ધ બળવો કરી રહ્યા હતા. ૧૯૧૧માં તેઓ ભારત પાછા ફર્યા પછી તેમને મહાત્મા ગાંધીને મળવાની તક મળી અને તેઓ તેમના આદર્શોથી પ્રભાવિત થયા. ૧૯૧૯ સુધીમાં તેમણે ગાંધીજી સાથે કામ કરવાનું શરૂ કર્યું અને ૧૯૨૦માં તેઓ સ્વદેશી આંદોલનમાં જોડાયા અને ખાદી પહેરવાનું શરૂ કર્યું. ૧૯૨૧માં, તેમણે રાષ્ટ્રીય સ્ત્રી સભાની સ્થાપના કરવામાં મદદ કરી, જે ગાંધીવાદી આદર્શો પર આધારીત મહિલા ચળવળ છે.
પેરિને ૧૯૨૫માં ધનજીશા એસ. કેપ્ટન નામના વકીલ સાથે લગ્ન કર્યા, પરંતુ આ દંપતીને કોઈ સંતાન નહોતું. લગ્ન પછી તેમણે સામાજિક પ્રવૃત્તિઓ ચાલુ રાખી અને ભારતીય રાષ્ટ્રીય કોંગ્રેસની સંખ્યાબંધ કાઉન્સિલોમાં સેવા આપી. જ્યારે તેઓ ૧૯૩૦માં આ પદ માટે ચૂંટાઈ આવ્યા ત્યારે તેઓ બોમ્બે પ્રાંતીય કોંગ્રેસ સમિતિની પ્રથમ મહિલા અધ્યક્ષ હતા. તેમણે મહાત્મા ગાંધી દ્વારા શરૂ કરેલી નાગરિક અવગણના ચળવળમાં ભાગ લીધો હતો અને તેમને કેદ કરવામાં આવ્યા હતા. ભારતીય સ્વતંત્રતા ચળવળ દરમિયાન અનેક કેદીઓ એ જેલ યાતના સહન કરી હતી, તેમાંથી તેઓ પ્રથમ હતા. ૧૯૩૦ના દાયકામાં જ્યારે ગાંધી સેવા સેનાની ફરીથી રચના કરવામાં આવી હતી, ત્યારે તેમને તેના માનદ મહામંત્રી બનાવવામાં આવ્યા હતા, જે પદ તેમણે ૧૯૫૮, તેમના મૃત્યુ સુધી, સંભાળ્યું હતું.
જ્યારે ભારત સરકારે ૧૯૫૪માં પદ્મ નાગરિક પુરસ્કારોની શરૂઆત કરી, ત્યારે પેરિન કેપ્ટન પદ્મશ્રી માટેના પુરસ્કારોની પ્રથમ સૂચિમાં શામેલ હતા.
સંદર્ભ
શ્રેણી:સ્વાતંત્ર્ય સેનાની શ્રેણી:પદ્મશ્રી પુરસ્કાર વિજેતાઓ શ્રેણી:૧૯૫૮માં મૃત્યુ
ન્યૂટનનું પ્રકાશશાસ્ત્ર
ઓપ્ટિક્સ (પ્રકાશ ગુણધર્મ શાસ્ત્ર)
ન્યૂટનના બીજા રિફ્લેક્ટિંગ ટેલિસ્કોપની પ્રતિકૃતિ જે તેણે રોયલ સોસાયટીને 1672માં ભેટ આપી હતી 1670થી 1672 સુધી ન્યૂટને પ્રકાશશાસ્ત્ર પર પ્રવચનો આપ્યા. આ સમયગાળા દરમિયાન તેમણે પ્રકાશના વક્રિભવનની શોધ કરી. તેમણે દેખાડ્યું કે એક પ્રિઝમ સફેદ પ્રકાશને રંગોના વર્ણપટ(સ્પેક્ટ્રમ) માં વિભાજીત કરી દે છે અને એક લેન્સ અને એક બીજો પ્રિઝમ બહુરંગી સ્પેકટ્રમને સંયોજિત કરીને શ્વેત પ્રકાશનું નિર્માણ કરે છે.
તેમણે એ પણ દેખાડી દીધું કે રંગીન પ્રકાશને અલગ કરવા અને જુદી વસ્તુઓ ચમકાવવાથી રંગીન પ્રકાશના ગુણોમાં કોઈ ફેરફાર થતો નથી. ન્યૂટને વર્ણિત કર્યું કે પ્રકાશ ભલે પરાવર્તિત હોય કે વિખેરાયેલા હોય કે સંચારિત હોય, તે સમાન રંગનો રહે છે. આ રીતે તેમણે જોયું કે રંગ પહેલેથી જ રંગીન પ્રકાશ સાથે વસ્તુની અંતર્ક્રિયાનું પરિણામ હોય છે, નહીં કે વસ્તુઓ પોતે રંગો ઉત્પન્ન કરે છે. તેને ન્યૂટનના રંગના સિદ્ધાંત સ્વરૂપે ઓળખવામાં આવે છે.
આ કાર્ય પરથી તેમણે તારણ કાઢ્યું કે કોઈ પણ વક્રિભવન ટેલીસ્કોપનો લેન્સ પ્રકાશના રંગોમાં વિસરણ (રંગીન સ્ખલન)નો અનુભવ કરશે અને આ સિદ્ધાંતને સાબિત કરવા માટે તેમણે વિભાવના સ્વરૂપે એક દર્પણનો ઉપયોગ કરતાં એક ટેલીસ્કોપનું નિર્માણ કર્યું જેથી આ સમસ્યાનું સમાધાન થઈ શકે. ખરેખર ડીઝાઇનના નિર્માણ અનુસાર, પ્રથમ જાણીતી પરાવર્તિત ટેલીસ્કોપ અત્યારે ન્યૂટનિયન ટેલીસ્કોપ સ્વરૂપે ઓળખાય છે. તેમાં તકનીકને આકાર આપવા અને એક યોગ્ય અરીસાની સમસ્યાનું હલ કરવાની બાબતો સામેલ છે. ન્યૂટને વધુ પડતી પરાવર્તક કાચની ધાતુના એક સંગઠનથી પોતાના દર્પણને આધાર આપ્યો. તેના માટે તેમણે ટેલીસ્કોપ હેતુ કાચના ગુણવત્તાની તપાસ કરવા ન્યૂટનના વલયનો ઉપયોગ કર્યો. ફેબ્રુઆરી 1668 સુધીમાં તે પ્રથમ પરાવર્તક ટેલીસ્કોપ નું નિર્માણ કરવામાં સક્ષમ થઈ ગયા. 1671માં રૉયલ સોસાયટીએ તેમને તેમના ટેલીસ્કોપનું પ્રદર્શન કરવા કહ્યું. તે લોકોના રચે તેમને પોતાની ટીપ્પણીઓ ઓન કલર ના પ્રકાશન માટે પ્રોત્સાહન મળ્યું, જેને પાછળથી તેમણે પોતાની ઓપ્ટિક્સ સ્વરૂપે વિસ્તૃત કરી દીધી. જ્યારે રોબર્ટ હુકે ન્યૂટનના અમુક વિચારોની ટીકા કરી ત્યારે ન્યૂટન એટલા નારાજ થયા કે તે જાહેર ચર્ચામાંથી બહાર નીકળી ગયા. ન્યૂટન અને હૂક વચ્ચે 1679-80માં થોડા મતભેદ થયા હતા. હૂકની રોયલ સોસાયટીનો પત્રવ્યવહાર સાચવવા માટે નિમણૂક થઇ હતી. (જુઓ ન્યૂટનનો સાર્વત્રિક ગુરુત્વાકર્ણનો નિયમ-ઇતિહાસ અને દી મોટુ કોર્પોરમ ઇન જીરમ ). પણ હુકના મૃત્યુ સુધી બંને વચ્ચે દુશ્મનાવટ રહી હતી.
ન્યૂટને દલીલ રજૂ કરી કે પ્રકાશ અણુઓ કે અતિસૂક્ષ્ણ અણુઓનો બનેલો છે, જે ઘટ્ટ માધ્યમ તરફ જતી વખતે વક્રિભૂત થઈ જાય છે. પણ પ્રકાશના વિવર્તનને સ્પષ્ટ કરવા માટે તેને તરંગો સાથે સંબંધિત કરવો જરૂરી હતો. (ઓપ્ટિક્સ બીકે 2,પ્રોપ્સ. 12). પાછળથી ભૌતિકવિજ્ઞાનીઓએ પ્રકાશના વિવર્તન માટે શુદ્ધ તરંગ જેવા સ્પષ્ટીકરણનું સમર્થન કર્યું (પ્રોપ્સ. 13). પાછળથી ભૌતિકવિજ્ઞાનવિદોએ ઇન્ટરફિઅરન્સ પેટર્ન્સને કારણે પ્રકાશની તરંગો સમાન સમજાવટ તેમજ ડિફ્રેક્શનની સામાન્ય ઘટનાની તરફેણ કરી. આજના ક્વોન્ટમ મિકેનિક્સ, ફોટોન અને તરંગકણ યુગ્મતાના વિચાર, ન્યૂટનની પ્રકાશ વિશે સમજણ સાથે બહુ ઓછી સમાનતા ધરાવે છે.
1675માં તેની પ્રકાશની પરિકલ્પના માં ન્યૂટને અણુઓ વચ્ચે સ્થાળાંતર હેતુ અવકાશની હાજરી હોવાની દ્રઢપણે રજૂઆત કરી. બ્રહ્મ વિદ્યાવાદી હેનરી મોર સાથે સંપર્કમાં આવવાથી રસાયણવિજ્ઞાનમાં તેમને ફરી રસ જાગ્યો. તેમણે અણુઓ વચ્ચે આકર્ષણ અને અપાકર્ષણના હર્મેટિક સિદ્ધાંતને આધારે અવકાશના સ્થાને અદ્રશ્ય બળ મૂક્યું. જૉન મેનાર્ડ કેનેઝ, જેમણે રસાયણવિજ્ઞાન પર ન્યૂટનના અનેક લેખોને સ્વીકાર્યા હતા, કહે છે કે ન્યૂટન કારણ યુગના પહેલા વ્યક્તિ નહોતા, તે જાદુગરોમાં છેલ્લાં સ્થાને હતા. રસાયણવિજ્ઞાનમાં ન્યૂટનનો રસ તેમના વિજ્ઞાનના પ્રદાનથી અલગ ન કરી શકાય.(આ તે સમયે થયું જ્યારે રસાયણવિજ્ઞાન અને વિજ્ઞાન વચ્ચે કોઈ સ્પષ્ટ તફાવત નહોતો.) જો તેમણે શૂન્યાવકાશમાંથી એક અંતરે ક્રિયાના ગુપ્ત વિચાર પર વિશ્વાસ ન કર્યો હોત તો તે ગુરુત્વનો પોતાનો સિદ્ધાંત વિકસીત ન કરી શક્યા હોત.
દેદવાસણ
દેદવાસણ ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના મહુવા તાલુકાનું ગામ છે. દેદવાસણ ગામમાં ખાસ કરીને આદિવાસી લોકો વસે છે.
ગામના લોકો મુખ્યત્વે ખેતી, ખેતમજૂરી અને પશુપાલન નો વ્યવસાય કરે છે. આ ગામમાં મુખ્યત્વે ડાંગર, શેરડી, કેળાં, તુવર, કેરી, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ચેંગલોન્ગ જિલ્લો
ચેંગલોન્ગ જિલ્લો ભારત દેશના ઉત્તર - પૂર્વ ભાગમાં આવેલા અરુણાચલ પ્રદેશ રાજ્યના ૧૬ જિલ્લાઓ પૈકીનો એક જિલ્લો છે. ચેંગલોન્ગ જિલ્લાનું મુખ્ય મથક ચેંગલોન્ગ નગર ખાતે આવેલું છે.
નમદાફા રાષ્ટ્રીય ઉદ્યાન આ જિલ્લામાં આવેલું છે.
કર્ણાટકના મુખ્યમંત્રીઓ
અહીં ભારત દેશના કર્ણાટક રાજ્યના મુખ્યમંત્રીઓની યાદી અપાયેલી છે.
અહમદપુર માંડવી બીચ
અહમદપુર માંડવી બીચ ગુજરાત, ભારતમાં આવેલો દરિયાકિનારો છે. તે દીવ (કેન્દ્રશાસિત પ્રદેશ) નજીક ગીર સોમનાથ જિલ્લાના અહમદપુર માંડવીમાં આવેલ છે. અમદાવાદથી તે ૩૭૦ કિમી આવેલો છે અને રાજ્યમાં પર્યટનના વિકાસ માટે સરકાર દ્વારા પસંદ કરાયેલા ૧૪ દરિયાકિનારામાંનો એક દરિયાકિનારો છે.
બાહ્ય કડીઓ
શ્રેણી:દરિયાકિનારો શ્રેણી:ગીર સોમનાથ જિલ્લો
ઉંટડી (તા. માણાવદર)
ઉંટડી, ભારત દેશ ના પશ્ચિમ માં આવેલ ગુજરાત રાજ્ય ના સૌરાષ્ટ્ર માં આવેલ મહત્વ ના જુનાગઢ જિલ્લાના માણાવદર તાલુકાનું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, મગફળી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:માણાવદર તાલુકો
ભારત જન વિજ્ઞાન જાથા
ભારત જન વિજ્ઞાન જાથા એક બિન સરકારી સંસ્થા છે, જે ભારતના વિવિધ રાજ્યોમાં અંધશ્રદ્ધા વિરોધી ચળવળ ચલાવે છે.
સ્થાપક
ગુજરાતમાં સંસ્થાની શાખાના સ્થાપક જયંત પંડ્યા છે. તેઓ ગુજરાત હાઇકોર્ટમાં એડવોકેટ તરીકેના વ્યવસાય સાથે સંકળાયેલા છે. સંસ્થાનું મુખ્ય કાર્યાલય અમદાવાદ ખાતે આવેલું છે.
ઉદ્દેશ અને કાર્યો
આ સંસ્થાનો મુખ્ય ઉદ્દેશ ભારતીય સમાજમાં વ્યાપ્ત અંધશ્રદ્ધા, ગેરમાર્ગે દોરે એવી માન્યતાઓ વિશે લોકોને માહિતગાર કરવા અને વિવિધ પ્રકારના કાર્યક્રમો કરીને લોકોમાં જાગૃતિ લાવવાનો છે. સમાજના ભોળા અને અજ્ઞાની લોકોને ગેરમાર્ગે દોરીને અંધશ્રદ્ધા ફેલાવતા પાખંડી લોકોને ખુલ્લા પાડવા માટેના ઉદ્દેશ સાથે આ સંસ્થા કાર્યરત છે.
ધન સિંઘ થાપા
લેફ્ટનન્ટ કર્નલ ધન સિંઘ થાપા ભારતીય ભૂમિસેનાની ૮મી ગોરખા રાઈફલ્સની ૧લી બટાલિઅનમાં અફસર હતા. તેમને ભારતનું સર્વોચ્ચ લશ્કરી સન્માન પરમવીર ચક્ર એનાયત કરાયું હતું.
જીવનચરિત્ર
ધન સિંઘ થાપાનો જન્મ શિમલા, હિમાચલ પ્રદેશ ખાતે નેપાલ મૂળના માતા પિતાથી થયો હતો. તેમના પિતાનું નામ પી. એસ. થાપા હતું. તેમને ૨૮ ઓગસ્ટ ૧૯૪૯ના રોજ ૮મી ગુરખા રાઈફલ્સમાં નિયુક્તિ અપાઈ હતી.
તેઓ ભારત ચીન યુદ્ધ દરમિયાન લડાખમાં મોટી લડાઈનો ભાગ બન્યા હતા. લડાખમાં પાનગોન્ગ સરોવરની ઉત્તરે આવેલ સિરિજાપની ખીણ ચુસુલ હવાઈમથકના રક્ષણ માટે મહત્ત્વની ગણાતી હતી. ચીની ઘૂસણખોરીને મારી હટાવવા માટે ૧/૮ ગુરખા રાઈફલ્સની ચોકીઓ ત્યાં આવેલી હતી. તેમાંની એક સિરિજાપ-૧ નામની ચોકી 'સી' કંપની જે સિંઘની આગેવાની હેઠળ હતી તેની એક પ્લાટુન સંભાળતી હતી. તેના પર ચીની સૈનિકોએ ૨૦ ઓક્ટોબર ૧૯૬૨ના રોજ હુમલો કર્યો.
તે દિવસે સવારે ૬ વાગે ચીનીઓએ ભારે તોપખાના અને મોર્ટાર વડે હુમલો કર્યો અને તોપમારો ૮.૩૦ સુધી ચાલુ રહ્યો. સમગ્ર વિસ્તાર હચમચી ગયો. કેટલાક ગોળાઓ મુખ્ય છાવણી પર પડ્યા અને વાયરલેસ સેટને નુક્શાન પહોંચ્યું. તેને કારણે ચોકી સંચાર વિહોણી બની. ત્યારબાદ ચીનીઓએ મોટી સંખ્યામાં હુમલો કર્યો. મેજર થાપા અને તેમના સૈનિકોએ હુમલો નિષ્ફળ બનાવ્યો અને દુશ્મનોને મોટી સંખ્યામાં મારી નાખ્યા. ફરીથી તોપખાના અને મોર્ટાર વડે ગોળીબાર કર્યા બાદ વધુ સંખ્યામાં ચીની સૈનિકોએ હુમલો કર્યો.
ફરીથી મેજર થાપાએ હુમલાખોરોને મારી હટાવ્યા અને ચીનીઓ પર મોટા પ્રમાણમાં નુક્શાન કર્યું. થોડા સમય બાદ ચીની સૈનિકોએ ત્રીજો હુમલો કર્યો જેમાં પાયદળની સાથે રણગાડીઓ પણ હતી. ભારતીયો અગાઉના હુમલામાં થયેલા નુક્શાનને કારણે થોડા નબળા પડ્યા હતા પરંતુ ગોળી હતી ત્યાં સુધી તેઓ લડતા રહ્યા. જ્યારે ચીનીઓ ચોકી સુધી પહોંચી ગયા ત્યારે મેજર થાપા પોતાની ખાઈમાંથી બહાર કૂદી પડ્યા અને હાથોહાથની લડાઈમાં અનેક દુશ્મનોને મારી નાખ્યા. થોડા સમયની લડાઈ બાદ દુશ્મનોએ તેમને પકડી લીધા.
પરંતુ બાદમાં જાણમાં આવ્યું કે તેમને યુદ્ધકેદી તરીકે પકડવામાં આવ્યા છે. તેમને બાદમાં છોડી દેવાયા અને તેમણે તેમની લશ્કરી કારકિર્દી ચાલુ રાખી અને લેફ્ટનન્ટ કર્નલ તરીકે નિવૃત્ત થયા.
અન્ય સન્માન
ભારતીય શિપિંગ કોર્પોરેશને તેમના એક જહાજને મેજર ધન સિંઘ થાપા, પીવીસી નામ આપી અને તેમને સન્માનિત કર્યા.
રમેશ મ. શુક્લ
રમેશચંદ્ર મહાશંકર શુક્લ (જ. ૨૭ નવેમ્બર ૧૯૨૯ – ૫ ફેબ્રુઆરી ૨૦૧૪) : ગુજરાતી લેખક, સંશોધક, સંપાદક અને વિવેચક હતા.
જીવન
રમેશ શુક્લનો જન્મ ૨૭ નવેમ્બર ૧૯૨૯ના રોજ સુરત ખાતે થયો હતો. તેમણે ૧૯૫૪માં ગુજરાત યુનિવર્સિટી ખાતેથી ગુજરાતી વિષય સાથે એમ.એ. કર્યું, અને ત્યારબાદ ૧૯૭૮માં ગુજરાતીમાં અને ૧૯૮૯માં સંસ્કૃતમાં સૌરાષ્ટ્ર યુનિવર્સિટીમાંથી પીએચ.ડી.ની ઉપાધીઓ મેળવી. તેમણે ૨૦૦૩માં વીર નર્મદ દક્ષિણ ગુજરાત યુનિવર્સિટી, સુરત ખાતેથી ડૉક્ટર ઑવું લેટર્સ (સંશોધન)ની પદવી પ્રાપ્ત કરી. ૧૯૫૪થી ૧૯૭૯ સુધી તેઓ વિવિધ કૉલેજોમાં (સર કે.પી. કૉલેજ ઑફ કૉમર્સ, સુરતમાં; લાલન કૉલેજ, ભુજમાં; શામળદાસ કૉલેજ, ભાવનગરમાં; એમ.પી.શાહ કૉલેજ, સુરેન્દ્રનગરમાં અને બહાઉદ્દીન કૉલેજ, જૂનાગઢ) અધ્યાપક રહ્યા, અને ૧૯૮૦–૮૭ દરમિયાન સૌરાષ્ટ્ર યુનિવર્સિટીમાં ગુજરાતી ભાષાસાહિત્યના રીડર તરીકે સેવાઓ આપી. ૧૯૮૭–૯૦ દરમિયાન યુનિવર્સિટી ગ્રાન્ટ કમિશન સ્થાપિત એકેડેમિક સ્ટાફ કૉલેજના સ્થાપક નિયામક; ૧૯૯૧–૯૩ દરમિયાન તેઓ સાંઈ પ્રકાશન પ્રા. લિ., સુરતના જનરલ મેનેજર તરીકે રહ્યાં અને ૨૦૦૬થી તેઓ ચુનીલાલ ગાંધી વિદ્યાભવન, સુરતના માનાર્હ નિયામક તરીકે જોડાયા હતા.
૫ ફેબ્રુઆરી ૨૦૧૪ના રોજ તેમનુ અવસાન થયું હતું.
પ્રદાન
'પ્રેમાનંદ – એક સમાલોચના' (૧૯૬૫), 'નર્મદ – એક સમાલોચના' (૧૯૬૬), 'અનુવાક્' (૧૯૭૬), 'કુન્તકનો વક્રોક્તિવિચાર' (૧૯૭૮), 'અનુસર્ગ' (૧૯૭૯), 'અન્વર્થ' (૧૯૮૧), 'નવલરામ' (૧૯૮૩), 'અનુમોદ' (૧૯૮૪), 'સંભૂતિ' (૧૯૮૪) અને 'નર્મદદર્શન' (૧૯૮૪) એમના વિવેચન અને સંશોધનના ગ્રંથો છે. પ્રેમાનંદ, નર્મદ અને નવલરામ વિશેનાં સમગ્રલક્ષી મૂલ્યાંકન આપવાનો તેમ જ કુંતકના વક્રોક્તિવિચારને ગુજરાતી કવિતામાંથી ઉદાહરણો શોધી બતાવીને સમજાવવાનો એમનો પ્રયત્ન ધ્યાનાર્હ છે. 'કલાપી અને સંચિત' (૧૯૮૧) અને 'સ્નેહાધીન સુરસિંહ' (૧૯૮૫) એમના સંશોધનમૂલક ગ્રંથો છે.
સન્માનો
તેમણે ગુજરાતી સાહિત્યમાં કરેલ મહત્ત્વના પ્રદાન બદલ ગુજરાત સાહિત્ય અકાદમી પુરસ્કાર (૧૯૮૯), ક્રાન્તિવીર નર્મદ પુરસ્કાર (૧૯૯૬-૯૭), ધનજી કાનજી ગાંધી સુવર્ણચંદ્રક (૨૦૦૦), મેક્સમૂલર ઇન્ટરનેશનલ એવોર્ડ (૨૦૦૩); ગુજરાત ગૌરવ પુરસ્કાર (૨૦૦૪) અને ગુજરાત સંસ્કૃત સાહિત્ય અકાદમી દ્વારા વિશિષ્ટ સેવા સન્માન (૨૦૦૫) પ્રાપ્ત થયાં હતા.
બાહ્ય કડીઓ
શ્રેણી:ગુજરાતી સાહિત્યકાર શ્રેણી:૧૯૨૯માં જન્મ શ્રેણી:૨૦૧૪માં મૃત્યુ
હસનપર (તા. વાંકાનેર)
હસનપર (તા. વાંકાનેર) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા વાંકાનેર તાલુકામાં આવેલું એક  ગામ છે. હસનપર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:વાંકાનેર તાલુકો શ્રેણી:સૌરાષ્ટ્ર
બાદિયાન
બાદિયાન (Star anise; વૈજ્ઞાનિક નામ: Illicium verum) તારા આકારનો એક સુગંધી મસાલો કે વસાણું છે જેની સોડમ વરિયાળીને મળતી આવે છે. બાદિયાનનું શાસ્ત્રીય નામ ઈલિસીયમ વેરમ છે. આખા મસાલા તરીકે રસોઈમાં વપરાતા તારા આકારના બાદિયાન એ તેનો બીજકોષ હોય છે. નિત્ય લીલું રહેતું બાદિયાનનું વૃક્ષ મધ્યમ કદનું હોય છે. બાદિયાનએ ઈશાન વિએટનામ અને નૈઋત્ય ચીનના ક્ષેત્રનું વતની છે. પાકવાના અમુક સમય પહેલાં જ બાદિયાનને લણી લેવામાં આવે છે. ચીન, ભારત અને અન્ય એશિયાઈ દેશોમાં વ્યાપારી ધોરણે બાદિયાનનું ઉત્પાદન કરવામાં આવે છે.
નામ વ્યૂત્પતિ અને નામો
બાદિયાનનું શાત્રીય નામ ઈલિસીયમ વેરમ છે. ઈલિસીયમ શબ્દ એ લેટિનના શબ્દ ઈલિસીયો પરથી ઉતરી આવ્યું છે જેનો અર્થ લલચાવવું અથવા લોભાવવું એવો થાય છે.
ફારસી ભાષામાં તેને બાદિયાન (بادیان) કહે છે અને આથી ફ્રેંચમાં તેનું નામ બાદિયાનૅ એવું પડ્યું છે. ઉત્તર ભારતમાં તેને બાદિયાન ખટાઇ કહે છે. એમ માનવામાં આવે છે બાદિયાનનું વતન ચીનમાં ખટા નામનું સ્થળ છે. તમિલ ભાષામાં આને અનાચી મોક્કુ (அன்னாசி மொக்கு) કહે છે અને મલયાલમ ભાષામાં તેને થાકોલમ કહે છે. તેલુગુ ભાષામાં તેને આનસ પુવ્વુ (అనస్ పువ్వు) કહે છે. મલય ભાષામાં આને બુંગા લવંગ કહે છે. મલય રસોઈમાં આનો વિપુલ પ્રમણમાં ઉપયોગ થાય છે.
રસોઈમાં વપરાશ
બાદિયાનમાં એનેથોલ (anethole) નામનું એક સંયોજન રહેલું છે, આ જ સંયોજન ઍનીસમાં પણ મળી આવે છે. હાલના સમયમાં ઍનિસના સસ્તા વિકલ્પ તરીકે પાશ્ચાત્ય દેશોમાં બાદિયાનનો ઉપયોગ બેકિંગ અને મદિરા ઉદ્યોગ (ખાસ કરીને ગૅલિઆનૉ નામનો દારૂ બનાવવા)માં થવા લાગ્યો છે. આ સિવાય સામ્બુકા પૅસ્ટીસ અને એબ્સીન્થે નામના મદિરાની બનાવટમાં પણ બાદિયાન વપરાય છે. બાદિયાન માંસનો સ્વાદ વધારે છે.
વૈદક વપરાશ
આયુર્વેદિક મત અનુસાર બાદિયાન ગુણમાં દીપક, પાચક તથા વાતહર મનાય છે. તે જઠરાગ્નિને તે પ્રદીપ્ત કરે છે. અછોછી, પેટચૂંક તથા આફરામાં તે અપાય છે.
સાંધાની તકલીફોના ઉપચાર માટે બાદિયાનને ચામાં ઉમેરી પીવામાં આવે છે. ભોજન પછી પાચન માટે બાદિયાનના બી ચાવવામાં આવે છે. પારંપરિક ચીની વૈદકમાં બાદિયાન ઉષ્ણ અને ચલિત કરનાર ઓસડ મનાતું હોવાથી, શરદી અને મધ્ય જીજો (ચીની વૈદકના અનુસાર શરીરના ત્રણ દાહકો માંનો મધ્યભાગ જેમાં જઠર, બરોળ, યકૃત, પિત્તાશય આદિ)ના જામને હટાવવા તેનો ઉપયોગ કરે છે.
બાદિયાનએ શીકિમીક એસિડ નામના સંયોજનનો મુખ્ય સ્ત્રોત છે. આ સંયોજન ઈનફ્લ્યુએન્ઝાની દવા ઓસેલ્ટેમીવીર (ટેમીફ્લ્યુ) ની બનાવટમાં પ્રાથમિક સમન્વય પ્રક્રીયાની શરૂઆતમાં વપરાય છે. મોટા ભાગના ઉત્પાદક સજીવો શીકિમીક એસિડ જાતે બનાવે છે. વ્યાપારિક ધોરણે શીકિમીક એસિડ મેળવવાનો બાદિયાન મહત્ત્વપૂર્ણ સ્રોત છે. ટૅમી ફ્લ્યુ દવાની બનાવટમાં તેનો વિશેષ ઉપયોગ થવાથી ૨૦૦૫માં બાદિયાનની હંગામી અછત ઊભી થઈ હતી. તે વર્ષે જીવાણુઓનો ઉપયોગ કરી શીકિમીક ઍસિડ મેળવવાની પદ્ધતિ વિકસાવાઈ હતી. ૨૦૦૯માં સ્વાઈન ફ્લ્યુનો રોગચાળો ફાટી નીકળતાં ફરીથી બાદિયાનની અછત ઊભી થઈ અને તેના ભાવ ઘણાં વધી ગયાં હતાં.
ચીનના ચાર રાજ્યો (ફ્યુજિયાન, ગુઆન્ગ ડોન્ગ, ગુઆઙઝી, યુનાન) માં બાદિયાનની ખેતી કરવામાં આવે છે અને માર્ચ થી મે મહિના દરમ્યાન તેની લણણી કરવામાં આવે છે.
બાદિયાનમાંથી શીકિમીક ઍસિડ મેળવવાની પ્રક્રિયા ૧૦ તબક્કા ધરાવે છે અને તેને ૧ વર્ષ જેટલો સમય લાગે છે. એમ કહેવાય છે કે ૯૦% જેટલા બાદિયાન ટૅમેફ્લ્યુ બનાવતી રોચે નામની સ્વીસ દવા બનાવનારી કંપની વાપરે છે.
જાપાની બાદિયાન ઈલિસીયમ એનીસેટમ(Illicium anisatum)નું વૃક્ષ પણ બાદિયાન જેવું જ હોય છે પણ તે ઝેરી હોવાથી ખાવાના વપરાશમાં લઈ શકાતું નથી. જાપાનીઓ તેને અગરબત્તીની જેમ બાળે છે. આવી જાપાની ઝેરી બાદિયાન ચામાં નાખી ખાતા ભયંકર મગજ સંબંધી વ્યાધિ થતી હોવાનું જણાયું છે. જાપાની બાદિયાનમાં એનિસૅટીન હોય છે જે મૂત્રપિંડ (કિડની), મૂત્ર નલિકા, પાચન તંત્રના અવયવોમાં બળતરા ઉત્પન્ન કરે છે
સંદર્ભગ્રંથસૂચિ
શ્રેણી:મસાલા
ધ્રંગ (તા. લખપત)
ભારતના ગુજરાત રાજ્યના કચ્છ જિલ્લાના લખપત તાલુકામાં આવેલું એક નાનું ગામ છે. ધ્રંગ ગામ પાકિસ્તાનની સરહદ પર આવેલું છે. નજીકમાં લોડાઇ નામનું ગામ આવેલું છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
જોવાલાયક સ્થળો
આ ગામમાં સંત મેકણ દાદાની સમાધિ આવેલી છે જેઓ તેમના પાંચ શિષ્યો અને પ્રાણી મિત્રો લાલિયો નામનો ગર્દભ અને મોતિયો નામનો શ્વાન માટે જાણીતા છે. મેકાણ દાદાની યાદમાં દર વર્ષે હિંદુ પંચાગના માહ મહિનામાં (ફેબ્રુઆરી-માર્ચ) અહીં મેળો યોજાય છે, જે મહાશિવરાત્રિના દિવસે પૂરો થાય છે. આ મેળો સદીઓથી ચાલ્યો આવે છે અને હવે તેને ગુજરાત સરકાર દ્વારા પ્રોત્સાહિત કરવામાં આવે છે.
મેળા દરમિયાન ગુજરાત અને રાજસ્થાનના લોકો મેકણ દાદાની સમાધિની મુલાકાત લે છે. મુખ્યત્વે આહિર લોકો મેકણ દાદાને ભગવાનની જેમ પૂજે છે. મેકણ દાદા કાપડી જ્ઞાતિના હતા અને આ તેમના અનુયાયીઓમાં મુખ્યત્વે કાપડી જ્ઞાતિના લોકો છે જેઓ મંદિર પરિસર અને અખાડા (જે મેકણ દાદાનો અખાડો કહેવાય છે)નું સંચાલન કરે છે. મિસ્ત્રી અને રબારી જ્ઞાતિના લોકો પણ તેમના અનુયાયીઓ છે. તેમનું મંદિર મિસ્ત્રી જ્ઞાતિના લોકો દ્વારા કચ્છના રાજવીના દાન હેઠળ બાંધવામાં આવ્યું હતું. રાવ દેશલજી બીજા મેકણ દાદાના અનુયાયી હતા. આ પરિસરમાં મેકણ દાદાના પ્રથમ પાંચ શિષ્યોમાંના કાનજી મિસ્ત્રીની સમાધિ પણ આવેલી છે.
બાહ્ય કડીઓ
શ્રેણી:લખપત તાલુકો
પીપળીયા જલીયા (તા. કાલાવડ)
પીપળીયા જલીયા (તા. કાલાવડ) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  જામનગર જિલ્લામાં આવેલા  કાલાવડ તાલુકામાં આવેલું એક  ગામ છે. પીપળીયા જલીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:કાલાવડ તાલુકો શ્રેણી:સૌરાષ્ટ્ર
માલણ (તા. પાલનપુર)
માલણ (તા. પાલનપુર) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા  પાલનપુર તાલુકામાં આવેલું એક  ગામ છે. માલણ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:પાલનપુર તાલુકો
ધારેશી (તા. લખપત)
ભારતના ગુજરાત રાજ્યના કચ્છ જિલ્લાના લખપત તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ, તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
સંદર્ભ
શ્રેણી:લખપત તાલુકો
લોહિત જિલ્લો
લોહિત જિલ્લો ભારત દેશના ઉત્તર - પૂર્વ ભાગમાં આવેલા અરુણાચલ પ્રદેશ રાજ્યના ૧૬ જિલ્લાઓ પૈકીનો એક જિલ્લો છે. લોહિત જિલ્લાનું મુખ્ય મથક તેઝુ નગર ખાતે આવેલું છે.
નાનાભાઈ હ. જેબલિયા
નાનાભાઈ હ. જેબલિયા
નાનાભાઈ હ. જેબલિયા એટલે કાઠિયાવાડી ગ્રામ જીવનના બળુકા સર્જક.
લાક્ષણિકતા
એક સર્જક તરીકે નાનાભાઈ એ 1981 થી વાર્તા લેખનથી શરૂઆત કરી હતી. નાનાભાઈ હ. જેબલિયા નું ગદ્ય ગુજરાતી સાહિત્યના લગભગ(કવિતા સિવાય) તમામ સાહિત્યિક સ્વરૂપમાં વિહર્યું છે. જેમાં ટૂંકી વાર્તા, નવલકથા, સત્યકથા, કટાર લેખન વગેરે જેવા અનેક ક્ષેત્રોમાં. સાથે સાથે એમના સર્જન ની સત્વ શીલતા વિશે વિદ્વાનોમાં એક પ્રકારનો પ્રશ્નાર્થ રહેલો હતો. જોકે આવા બળુકા સર્જક તરીકે નાનાભાઈ ને કશો ફરક પડતો નથી. એટલે જ સા. કુંડલા (જિ. અમરેલી) ની કાણકિયા કોલેજમાં નાનાભાઈ ના સર્જન વિશે એક પરિસંવાદ કાર્યક્રમ યોજાયો હતો. જેમાં વિદ્વાનો એ નાનાભાઈ ના સર્જન ને સો ટચ નું સોનુ અને મોટા ગજાના સર્જક તરીકે આવકાર્યા હતાં. નવલકથા ક્ષેત્રે નાનાભાઈ દ્વારા 13 જેટલી નવલકથા લખી છે. તેમજ કાઠિયાવાડી ભાષામાં વાક્ય લઢણ, વર્ણન, શબ્દ પ્રયોગ, લોકોક્તિ, કહેવત, રુઢિપ્રયોગ, સંવાદ, જાનપદી જીવન એ સઘળું અનાયાસે ઉતરી આવે છે. એ તેમની લાક્ષણિકતા છે. તેઓ ગુજરાતના ખ્યાતનામ સર્જકો અને સામાયિકો વગેરેમાં સત્વ શીલ સર્જક તરીકે ખ્યાતનામ થઈ ચૂક્યા છે. ટૂંકમાં ઝવેરચંદ મેઘાણી પછીના ગ્રામ જીવનના લેખક તરીકે ગુજરાતી સાહિત્ય ની સૌથી મોટી મિરાત એટલે નાનાભાઈ હ. જેબલિયા છે. એટલે જ તેઓ ઝવેરચંદ મેઘાણી, ચુનીલાલ મડિયા અને પન્નાલાલ પટેલ સર્જક પંક્તિમાં સ્થાન લઈ ચૂક્યા છે. અને મેઘાણી પછી ધૂળ ધોયા તરીકેનું કામ કરી ને આપણને સત્વ શીલતા યુક્ત સાહિત્ય આપ્યું છે. એટલે રાધેશ્યામ શર્મા ના શબ્દોમાં કહીએ તો "નામે નાના પણ કામે જેબદાર લેખક". મોહમ્મદ માંકડ, કેશુભાઈ દેસાઈ, નરોત્તમ પલાણ, રજની કુમાર પંડ્યા, વસંત પરીખ, મનોજ રાવળ, રઘુવીર ચૌધરી, રતિલાલ બોરીસાગર, મનસુખ સલ્લા મનોહર ત્રિવેદી, ડૉ. મનોજ જોશી, રમણલાલ જોશી, વિનોદ ભટ્ટ વગેરે જેવા પ્રથમ પંક્તિ ના સર્જકો દ્વારા અલગ અલગ રીતે નાનાભાઈ સન્માનિત થઈ ચૂક્યા છે.
સર્જન
(1) તરણાનો ડુંગર, 1968. જેનું પુનર્લેખન - સુકા ભીના સંગાથ, (2005)- હર્ષ પ્રકાશન અમદાવાદ.
(2) લોહ રેખા, ભાગ 1-2 (1970) જેનું પુનર્લેખન - ખળખળ વહેતી તરસ, (2006). હર્ષ પ્રકાશન અમદાવાદ. (3) રંગ બિલોરી કાચના, (1972) જેનું પુનર્લેખન - માનવી ધરા ધૂળના, (2007) હર્ષ પ્રકાશન અમદાવાદ.
(4) મેઘરવો, (1974) જેનું પુનર્લેખન - મેઘરવો (2008) હર્ષ પ્રકાશન અમદાવાદ. (5) એંધાણ, (1975). લોકપ્રિય પ્રકાશન મુંબઇ.
(6) ભીના ચઢાણ, (1976),લોકપ્રિય પ્રકાશન મુંબઇ.
(7) વંકી ધરા વંકા વહેણ, (1977), લોકપ્રિય પ્રકાશન મુંબઇ. (8) સૂરજ ઊગ્યે સાંજ, (1978), લોકપ્રિય પ્રકાશન મુંબઇ.
(9) અર્ધા સૂરજની સવાર, (1980), લોકપ્રિય પ્રકાશન મુંબઇ. (10) ઉગ્યા'તા શમણાને દેશ, (1989) લોકપ્રિય પ્રકાશન મુંબઇ.
(11) વેશ, (1982) પ્રવિણ પ્રકાશન રાજકોટ.
(12) આયખું તો શમણાનો દેશ, (1995) હર્ષ પ્રકાશન અમદાવાદ. (13) ખાંભી, (1992, 2004) હર્ષ પ્રકાશન અમદાવાદ.
(1) શૌર્યધારા, (1965)
(2) સથવારો, (1970)
(3) મારી શ્રેષ્ઠ વાર્તાઓ, (1975) લોકપ્રિય પ્રકાશન મુંબઇ. (4) તડકો, (2005) હર્ષ પ્રકાશન અમદાવાદ.
(5) ધક્કો, (2009)હર્ષ પ્રકાશન અમદાવાદ.
દગડ ફૂલ
દગડ ફૂલ કે પથ્થરના ફૂલએ કાગળ જેવો કાળા અને સફેદ રંગનો સુકો મસાલો છે. અંગ્રેજીમાં તેને કલ્પાસી (Kalpasi) કહે છે. તેનું શાસ્ત્રીય નામ (Didymocarpus Pedicellatus). તેને બ્લેક સ્ટોન ફ્લાવર તરીકે પણ ઓળખાય છે. દગડ ફૂલ એ નામ મરાઠી ભાષા પરથી ઉતરી આવેલું છે મરાઠીમાં પથ્થરને દગડ કહે છે. જેસ્નેરિયાસી પ્રજાતિનું આ એક દુર્લભ ફૂલ છે. તેને સુકાવીને ભારતીય અને ચેટ્ટીનાડ રસોઈમાં વાપરવામાં આવે છે.
નાનાભાઈ હ. જેબલિયા
સર્જન
(3) મુઠ્ઠી ઊંચેરા માનવી, (1996) ગુર્જર પ્રકાશન અમદાવાદ.
દગડ ફૂલ
હિંદીમાં તેને પથ્થર કે ફૂલ કહે છે. સંસ્કૃતમાં તેને શૈલેયમ,ગોકશુર કે જીવન્તી કહે છે. તેલુગુમાં તેને કલ્લુપાચી કહે છે.
નાનાભાઈ હ. જેબલિયા
સર્જન
(4) અમૃત વરસે નેણ, (2001) હર્ષ પ્રકાશન અમદાવાદ.
(5) ઉજળા અવતાર, (2001) હર્ષ પ્રકાશન અમદાવાદ.
(1) આપા દાના, - પ્રવિણ પ્રકાશન રાજકોટ.
(2) આપા વિસામણ, - પ્રવિણ પ્રકાશન રાજકોટ.
(3) આપા જાદરા, - પ્રવિણ પ્રકાશન રાજકોટ. (4) સંત મુળદાસ, - પ્રવિણ પ્રકાશન રાજકોટ.
(5) ગૌતમીને કાંઠે / સિહોર ની સંત સરવાણી, પ્રવિણ પ્રકાશન રાજકોટ.
(1) અલખનો ઓટલો, (1984) સંદેશ
(2) ચટ્ટાક ચોરો, - જનસત્તા
(3) ગામાયણ, - ફૂલછાબ
(4) ગાલપુરાણ, - સંદેશ
(1) ધકેલ પંચા દોઢસો, - પ્રવિણ પ્રકાશન રાજકોટ.
(2) ટપુ ના ટીખળ, - પ્રવિણ પ્રકાશન રાજકોટ.
(3) બાપુ અને બજરિયો, - પ્રવિણ પ્રકાશન રાજકોટ.
(4) સતયુગ આવ્યો, - પ્રવિણ પ્રકાશન રાજકોટ.
(1) છોરુ ધરતી આકાશના, (નવસંસ્કરણ - 1995) પ્રવિણ પ્રકાશન રાજકોટ. (2) માણસ નામનો પ્રદેશ. (3) વાર્તાના કાંઠે કાંઠે, - પ્રવિણ પ્રકાશન રાજકોટ.
(1) ભજવવા લાયક નાટકો, (બાળનાટ્ય સંગ્રહ)
(2) બલિહારી ચતુરાઈ ની, (બાળ વાર્તાઓ )
(1) રૂઠી ધરતી, રૂઠ્યું આભ, (વાવાઝોડું - 1985)
નાના....સન્માન /પારિતોષિક
(1) સવિતા, વાર્તા સ્પર્ધામાં પ્રથમ ઇનામ - 1964/66
(2) યુવદર્શન, વાર્તા સ્પર્ધામાં પ્રથમ ઇનામ - 1986. (વાર્તા - હાલો 'ણ' ની ખાંભીએ)
(3) હિંમતભાઈ પારેખ એવોર્ડ - 1988
(4) સંસ્કાર એવોર્ડ - 1991
(5) ઈતિહાસ નું ઉજળુ પાનું, શ્રેષ્ઠ પુસ્તક એવોર્ડ, (ગુજરાત સાહિત્ય અકાદમી- 1992)
(6) આયખું તો શમણાનો દેશ, (ગુજરાત સાહિત્ય પરિષદનું ઇનામ - 1993)
(7) નરસિંહ મહેતા એવોર્ડ, (ગુજરાત સરકાર - 1999)
(8) 'દર્શક' સાહિત્ય સન્માન, (વિદ્યાગુરુ શ્રી રતિલાલ બોરીસાગર સાંસ્કૃતિક પ્રતિષ્ઠાન દ્વારા - 2011)
સંદર્ભ
(નાનાભાઈ હ. જેબલિયા :- વ્યક્તિ અને વાઙમય) લે /સંપાદક. ડૉ. કેસર મકવાણા - 2012)
રામોલ (તા. પેટલાદ)
રામોલ (તા. પેટલાદ) ભારત દેશના પશ્ચિમ ભાગમાં આવેલા ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા  પેટલાદ તાલુકામાં આવેલું એક  ગામ છે. રામોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
આ ગામમાં મોટા ભાગે ઠાકોર, બારોટ તેમ જ પટેલ વગેરે જ્ઞાતિના લોકો વસે છે.
શ્રેણી:વસો તાલુકો શ્રેણી:ચરોતર
તવાંગ જિલ્લો
તવાંગ જિલ્લો ભારત દેશના ઉત્તર-પૂર્વ ભાગમાં આવેલા અરુણાચલ પ્રદેશ રાજ્યના ૧૬ જિલ્લાઓ પૈકીનો એક જિલ્લો છે. તવાંગ જિલ્લાનું મુખ્ય મથક તવાંગ ખાતે આવેલું છે. આ જિલ્લાની વસ્તી ૪૯,૯૭૭ જેટલી છે, જેનો સમાવેશ ઓછી વસ્તીવાળા જિલ્લાઓમાં થાય છે.
ખરવાણ
ખરવાણ ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના મહુવા તાલુકાનું ગામ છે. ખરવાણ ગામમાં ખાસ કરીને આદિવાસી લોકો વસે છે.
ખરવાણ ગામ જવા માટેનો રસ્તો મહુવાથી અનાવલ જતા રાજ્ય ધોરી માર્ગ પર આવેલા કરચેલીયાથી પશ્ચિમ દિશામાં આવેલો છે. આ ઉપરાંત નવસારીથી મહુવા જતા રાજ્ય ધોરી માર્ગ પર આવેલા ફુલવાડીથી અને ઝેરવાવરાથી પણ ખરવાણ જવાય છે.
ખરવાણ ગામના લોકો મુખ્યત્વે ખેતી, ખેતમજૂરી અને પશુપાલન નો વ્યવસાય કરે છે. આ ગામમાં મુખ્યત્વે ડાંગર, શેરડી, તુવર, કેરી, તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમજ દૂધની ડેરી જેવી સવલતો છે. ગામની ‘શ્રી ખરવાણ વિભાગ દૂધ ઉત્પાદક સહકારી મંડળી લી.’ ડેરીની અને ગ્રાહક ભંડારની સેવા પુરી પાડે છે તેમજ વિવિધ સામાજિક કાર્યો સાથે પણ સંકળાયેલી છે.
શ્રેણી:મહુવા તાલુકો(જિ.સુરત)
ભારતનો અવાજ
ભારતનો અવાજ (VOI) એ નવી દિલ્હી, ભારત સ્થિત એક પ્રકાશન ગૃહ છે.
તેની સ્થાપના સીતા રામ ગોયલ અને રામ સ્વરૂપ દ્વારા 1981 માં કરવામાં આવી હતી.
તેણે ભારતીય ઇતિહાસ, દર્શન, રાજકારણ અને ધર્મ વિષયક પુસ્તકો પ્રકાશિત કર્યા છે.
હ્યુઝે લખ્યું છે કે VOI લેખકો યુરોપિયન લોકશાહી અને ધર્મનિરપેક્ષ વિચારને પ્રેરિત છે.
ફ્રેવલીએ VOI ની તુલના વોલ્ટેર અથવા થોમસ જેફરસનના કાર્યો સાથે કરી, જેમણે ધર્મની ટીકાત્મક પુસ્તકો પ્રકાશિત કરી.
VOI એ નીચેના લેખકો (પસંદગી) નાં પુસ્તકો પ્રકાશિત કર્યા છે:
શ્રેણી:ભારત
સરવાણીયા (તા. કાલાવડ)
સરવાણીયા (તા. કાલાવડ) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  જામનગર જિલ્લામાં આવેલા  કાલાવડ તાલુકામાં આવેલું એક  ગામ છે. સરવાણીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
ગુંદાખાડા (તા. વાંકાનેર)
ગુંદાખાડા (તા. વાંકાનેર) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા વાંકાનેર તાલુકામાં આવેલું એક ગામ છે. ગુંદાખાડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:વાંકાનેર તાલુકો શ્રેણી:સૌરાષ્ટ્ર
ખૂલ્લો હાથ સ્મારક
ખૂલ્લો હાથ સ્મારક ચંડીગઢ, ભારતમાં આવેલું સાંકેતિક સ્મારક છે, જે સ્થપતિ લિ કોર્બુઝિયર દ્વારા બનાવવામાં આવ્યું છે. આ સ્મારક ચંડીગઢ સરકારનું પ્રતિક છે જે "શાંતિ, સમૃદ્ધિ, અને એકતા આપવા અને સ્વિકારવા માટેનો હાથ" દર્શાવે છે. આ શિલ્પ લિ કોર્બુઝિયરના આવાં ઘણાં ખૂલ્લા હાથનું પ્રતિક ધરાવતા શિલ્પોમાંનું સૌથી મોટું છે. તે ૨૬ મીટર (૮૫ ફીટ) ઊંચું છે. સ્મારકની કુલ ઉંચાઇ ૧૪ મીટર  (૪૬ ફીટ) છે અને કુલ વજન ૫૦ ટન છે. આ સ્મારક પવન સાથે ફરી શકે તેવું બનાવવામાં આવ્યું છે.
પ્રતિક
ખૂલ્લો હાથ (La Main Ouverte) ચંડીગઢમાં લિ કોર્બુઝિયરના સ્થાપત્યોમાં વારંવાર દેખાતું પ્રતિક છે, જે શાંતિ અને સમાધાન સૂચવે છે. તે મુક્ત રીતે આપવાનું અને સ્વિકારવાનું પ્રતિક છે. લિ કોર્બુઝિયરે જણાવ્યું હતું કે આ વિચાર "બીજા યંત્ર યુગ"નો વિચાર છે.
સ્થાન
આ સ્મારક ચંડીગઢમાં સેક્ટર ૧માં આવેલું છે. તેની પાછળ શિવાલિક પર્વતમાળા આવેલી છે, જે હિમાલયનો ભાગ છે.
આ સ્થળ અન્ય સ્થળો સાથે માર્ગ, રેલ અને હવાઇ સેવાઓ વડે જોડાયેલ છે. રાષ્ટ્રીય ધોરી માર્ગ ૨૨ અને રાષ્ટ્રીય ધોરી માર્ગ ૨૧ શહેરમાંથી પસાર થાય છે.
લાક્ષણિકતાઓ
આ શિલ્પ ૨૬ મીટર (૮૫ ફીટ) ઉંચું છે જે ૧૨.૫ x ૯ મીટરની ખાડી પર સ્થિત છે. પવનથી ફરી શકતો ભાગ ૧૪ મીટર ઉંચાઇનો છે અને ૫૦ ટન વજન ધરાવે છે, જે એક ઉડતા પક્ષી જેવું દ્રશ્ય ઉભું કરે છે. આ શિલ્પને ભાખરા નાંગલ મેનેજમેન્ટની કાર્યશાળામાં બનાવવામાં આવ્યું હતું. તેની સપાટી સ્ટીલ વડે ચકિત કરવામાં આવી છે અને પવનથી ફરી શકે માટે બોલ-બેરિંગનો ઉપયોગ કરાયો છે.
ગ્રંથસૂચિ
શ્રેણી:સ્થાપત્ય
દાવકી, મેઘાલય
દાવકી (Dawki) એ ભારત દેશના મેઘાલય રાજ્યમાં આવેલા પશ્ચિમ જયંતિયા હિલ્સ જિલ્લામાં આવેલ એક નાનું શહેર છે.
ભૂગોળ
તે 25.18333°N, 92.01667°W. પર સ્થિત થયેલ છે.
તે ભારત અને બાંગ્લાદેશ વચ્ચેની સરહદ પર આવેલું છે.
સરહદ પાર
દાવકી-તામાબીલ રોડ એ ભારત અને બાંગ્લાદેશ વચ્ચેની સરહદ પાર કરવાનું નાકું (ક્રોસિંગ) છે. તે મુખ્યત્વે બાંગ્લાદેશ માટે કોલસાના પરિવહન માટે વપરાય છે. ધંધાની મોસમ (પીક સીઝન)માં આશરે ૫૦૦ ટ્રક સરહદ પાર દરરોજ આવ-જા કરે છે.
દરરોજ સવારે શિલોંગ ખાતે બડા બજારથી દાવકી બોર્ડર પોસ્ટ પર જવા માટે કેટલીક ખાનગી પરિવહન સેવાઓ ઉપલબ્ધ છે. શિલોંગથી ૭૦ કિલોમીટર (૪૩ માઈલ) જેટલા અંતર માટે બસો પણ ઉપલબ્ધ છે. બીજી બાજુ પર બાંગ્લાદેશની અંદર તામાબિલ બસ સ્ટેશન 1.5 km દૂર છે, નિયમિત બસ સેવા માટે સિલહટ 55 km દૂર છે.
જોવાલાયક સ્થળો
દાવકી પુલ, એક સસ્પેન્શન સેતુ છે, જે ઉમંગોટ નદી પર આવેલ છે. તે અંગ્રેજો દ્વારા ૧૯૩૨ના વર્ષમાં બનાવવામાં આવ્યો હતો.
બાહ્ય કડીઓ
શ્રેણી:મેઘાલય
પેરેલિસિસ (નવલકથા)
પેરેલિસિસ (ગુજરાતી અર્થ: પક્ષાઘાત) ચંદ્રકાંત બક્ષીની ગુજરાતી ભાષાની નવલકથા છે.
પ્રકાશન
આ નવલકથાની પ્રથમ આવૃત્તિ ૧૯૬૭માં પ્રગટ થઇ હતી. બક્ષીએ જાતે જ આ નવલકથાનું અંગ્રેજીમાં ભાષાંતર કર્યું હતું અને તેનું પ્રકાશન ૧૯૮૧માં થયું હતું.
વિષય
વિવેચક સુમન શાહ નોંધે છે કે નવલકથાનું કેન્દ્રબિંદુ પ્રોફેસર અરામ શાહની 'જીવનગત વેદના' છે.